1. pielikums

Latvijas Nacionālā kultūras centra nolikumam

“Tautas lietišķās mākslas izstāde “Māls. Uguns. Keramika””

**Tautas lietišķās mākslas izstāde** **“Māls. Uguns. Keramika”**

2025. gada 14. novembris – 2026. gada 4. janvāris

IZSTĀDES IECERE

Tautas lietišķās mākslas izstādes “Māls. Uguns. Keramika” ekspozīciju veidos tautas lietišķās mākslas studiju dalībnieku darbi, kas darināti laika posmā no 2019. gada līdz 2025. gadam.

2025. gadā atzīmējam Latgales podniecības pētnieka un arī mākslas vēsturnieka un skolotāja Jāņa Pujāta simtgadi. Jānis Pujāta darbība ir nozīmīga ne tikai Latgales podniecības pētniecībā, bet arī Latvijas tradicionālās tautas lietišķās mākslas dokumentēšanā un popularizēšanā. Izstādes “Māls. Uguns. Keramika” tiks veidota kā veltījums Jāņa Pujāta darbam.

Izstāde “Māls. Uguns. Keramika” mērķis ir parādīt plašam skatītāju lokam keramikas nozares attīstības tendences Tautas lietišķās mākslas studijās, kurās darbojas interesenti no patstāvīgā darba brīvajā laikā vai arī keramiķi, kuru ikdienas dzīve un darbs saistīts ar keramikas priekšmetu darināšanu.

Keramika tiks kārtota gan grupās, gan atsevišķi eksponējot lielākas formas darbus.

Izstādes ekspozīciju papildinās informācija par tautas lietišķās mākslas kolektīviem un lielformāta fotogrāfijas.